76 de cetățeni afgani, evacuați sâmbătă din Afganistan. Ei vor ajunge în România.
76 de cetățeni afgani au fost evacuați sâmbătă din Afganistan. Ei se află în Pakistan și vor ajunge în România, anunță reprezentanții Celulei de criza interinstituțională coordonată de ministrul Afacerilor Externe Bogdan Aurescu. Cetățenii afgani evacuați în acest grup sunt colaboratori ai forțelor armate române, precum și studenți cu burse în România și au fost preluați de un reprezentant al Ambasadei României la Islamabad.
Încă 15 cetățeni afgani, colaboratori ai forțelor armate române, precum și studenți cu burse în România, au fost evacuați sâmbătă din Afganistan, au transmis reprezentanții Ministerului Afacerilor Externe (MAE).Conform unui comunicat al MAE, cei 15 cetățeni afgani au fost evacuați cu succes pe cale terestră și se află în siguranță pe teritoriul Pakistanului.Cetățenii afgani evacuați în acest grup sunt colaboratori ai forțelor armate române, precum și studenți cu burse în România și au fost preluați de un reprezentant al Ambasadei României la Islamabad. Ei au fost transportați într-o locație unde vor rămâne până la definitivarea procedurilor specifice în vederea continuării deplasării către România."MAE precizează că și pentru membrii acestui al doilea grup de cetățeni afgani evacuați astăzi, misiunea diplomatică de la Islamabad a emis vize și documente care să le asigure tranzitul teritoriului afgan și accesul pe teritoriul statului pakistanez fiind, de asemenea, întreprinse toate demersurile diplomatice necesare pe lângă autoritățile pakistaneze pentru evacuarea cetățenilor afgani în condiții de siguranță", se arată în comunicat.Până în prezent, în urma demersurilor complexe ale Celulei de criză interinstituționale pentru identificarea celor mai bune soluții pentru evacuarea cetățenilor afgani esențiali pentru România au fost evacuați din Afganistan 76 de cetățeni afgani, care se adaugă celor 49 de cetățeni români care au dorit să fie repatriați, precum și a 7 cetățeni ai unor state aliate.ȘTIRE INIȚIALĂPe lista cu persoane evacuate din Afganistan sunt colaboratori ai trupelor române în teatrul de operațiuni din Afganistan, studenți cu burse în România, alte categorii vulnerabile precum jurnaliști, activiști pentru drepturile omului, magistrați și membri de familie ai acestora."În dimineața zilei de 4 septembrie, în urma eforturilor Celulei de criză interinstituționale, inclusiv prin Ambasada României la Islamabad, 45 de cetățeni afgani au părăsit teritoriul Afganistanului și se află în siguranță pe teritoriul pakistanez. Cetățenii afgani au fost preluați de un reprezentant al Ambasadei României la Islamabad si transportați într-o locație unde vor rămâne până la definitivarea procedurilor specifice în vederea continuării deplasării către România“, au anunțat reprezentanții MAE.Totodată, MAE precizează că, tot ca urmare a demersurilor Celulei de criză interinstituționale, în cursul zilei de 3 septembrie cinci cetățeni afgani, din categoria persoanelor esențiale pentru România, au fost evacuați din Afganistan și se află în siguranță în Pakistan, urmând să își continue deplasarea către România după finalizarea procedurilor specifice.De asemenea, MAE informează că alte șase persoane de cetățenie afgană au fost sprijinite de Celulă de criză interinstituțională în vederea evacuării prin emiterea de către Ambasada României la Islamabad a vizei de intrare în România.Până în prezent au fost evacuați din Afganistan 61 de cetățeni afgani.